

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

20 Μαρτίου, 2021

**Δελτίο Τύπου 1 – Σύλληψη 24χρονου για υποθέσεις ληστειών**

 Στη σύλληψη 24χρονου προχώρησε σήμερα η Αστυνομία, στο πλαίσιο διερεύνησης δύο υποθέσεων ληστειών που διαπράχθηκαν στη Λεμεσό.

 Σύμφωνα με τα υπό διερεύνηση στοιχεία, ο 24χρονος φέρεται να εμπλέκεται σε ληστεία που διαπράχθηκε στις 17/3/2021 τα ξημερώματα σε περίπτερο στη Λεμεσό, όπου έκλεψε χρηματικό ποσό από το ταμείο ασκώντας σωματική βία στην υπάλληλο, καθώς και σε ληστεία που έγινε το επόμενο βράδυ (18/3/2021) στο ίδιο περίπτερο, όπου επίσης έκλεψε χρηματικό ποσό από το ταμείο.

 Επίσης, εναντίον του 24χρονου διερευνάται υπόθεση κυκλοφορίας πλαστού χαρτονομίσματος και απόσπαση χρημάτων με ψευδείς παραστάσεις που διαπράχθηκε στις 18/3/2021 στη Λεμεσό.

Ο 24χρονος συνελήφθη σήμερα το πρωί με δικαστικό ένταλμα και τέθηκε υπό κράτηση για διευκόλυνση των ανακρίσεων.

Το ΤΑΕ Λεμεσού συνεχίζει τις εξετάσεις.

Κλάδος Επικοινωνίας